**اډولف هټلر، نازیزم او دويمه نړيواله جگړه**

ادولف هيټلر په 1889ز کا ل په اتريش کي زيږيدلی او د لومړۍ نړيوالې جگړې وروسته يې د نازي

گوند جوړ او په 1920 ز کال کې همدې گوند مشرى تر لاسه کړه چې ملي گرايې، افراط گرايې، نژاد

گرايې او تيرى پر يهودو دهغه له اصولو څخه وو. نوموړى په لومړۍ نړيواله جگړه کې څو وارې ټپی

شوى وه د نازيو له شعارونو څخه يو هم دا وه ) نن ألمان سبا جهان(، هيټلر عقيده در لوده هر څوک چې په منځنۍ اروپا مسلط شي کولاى شي پر ټوله اروپا او نړى تسلط پيدا کاندي.

د اروپا قدرت غوښتونکي واکمنان د سولي لپاره تهديد گڼل کيدل. په شوروي اتحاد کې ستالين غوښتل

چې خپله واکمني پراخه کړي. د موسوليني په مغزو کې د روم د لرغونې امپراتورۍ خيال گرځېده.

په 1936 ز کې د ملتونو ټولنه بېخي بې باوره شوې وه. د همدې کا ل په اکتوبر کې هټلر او موسوليني

د روم برلېن محور جوړ او هغه يې )پولادي تړون( ونوماوه. لږ وروسته جاپان او ايټاليا د کمنترن تړون لاسليک کړ، چې موخه يې د کمونېزم د پراخوالي مخنيوی و. د جاپان امپراتورۍ د 1937 م کال په دوبي کې د چين پر شمال يرغل وکړ. د ملتونو ټولنه يو ځل بيا ونه توانېده چې سوله وساتي. هټلر په

1938 ز کې اتريش له المان سره يو ځای کړ او وروسته يې د سودت الماني سيمې چې د وارسای

دتړون له مخې د چکوسلواکيې برخه گرځېدلې وې، بيرته د ألمان سره يو ځای کړې. هټلر او موسوليني

دډسمبر په مياشت کې د انگلستان او فرانسې د لومړيووزيرانو سره د ميونيخ په ښار کې وکتل.

د المان پوځ د 1939 ز کال د ډسمبر د مياشتې په لومړيو کې پر لهستان يرغل وکړ. د المان پوځ له پوځي تاکتيک څخه گټه واخېسته او په چټکۍ سره يې د لهستان پوځ دړې وړې کړ.

انگلستان او فرانسې په 24 ساعتونو کې المان ته د جگړي اعلان وکړ او له دې سره بيا دويمه نړيواله

جگړه پيل شوه. پخوا له دې چې په اروپا کې جگړه پيل شي، د ايټاليا ديکتاتور موسوليني ايتوپيا نيولی

وه. د افريقا په شمال کې د مصر او سويز کانا ل پر سر جگړه ونښته. د سويز د کانال په نيولو چې هر يو بريالی شوی وای، له دې لارې يې کولای شول چې په مستقيمه توگه خپلې جنګي بېړۍ د اسيا جبهې

ته ورسوي. هر هېواد چې شمالي افريقا نيولې وای، د منځني ختيځ ټولې د تيلو ذخېريې سيمې يې تر

ولکې لاندې راتللې.

د متفقينو ځواکونو د مصر په دارالعين کې د نازيانو پرمختگ ودراوه او په 1940 ز کې يې د هغوی پر ضد يرغل پيل کړ او 9000 الماني پوځيان يې اسير کړل. دويمه نړيواله جګړه چې په اروپا کې پيل شوه، نو المانيان ورته په بشپړه توگه تيار وو، جگړيز وسايل يې نوي او پوځيانو يې ښه زده کړه کړې وه. د 1939 زکال په ډسمبر کې د المان لښکرو پر لهستان يرغل وکړ او د لهستان پوځ يې په څلورو اونيو کې دننه دړې وړې کړ. په دې وخت کې شورويانو د هغه پټ تړون له مخې چې له المانيانو سره يې کړې و، د لهستان ختيځ يې ونيو. له لومړۍ نړيوا لې جگړې څخه وروسته فرانسې له المان سره خپله پوله پياوړې کړې وه او په ختيځ کې يې د يرغل د مخنيوي لپاره د 320 کيلو مترو په اندازه اوسپنيز سيمي استحکامات جوړ کړل. دغه استحکامات د يوه سياستمدار په نامه، د ماژينو د خط په نامه ونومول شول. د دغو استحکاماتوډېره برخه د ځمکې لاندې جوړه شوې وه.

المان پر لهستان يرغل وکړ. فرانسوي ځواکونه د ماژينو په خط ځای پر ځای شول او انگليسان د مانش

له سمندرګي څخه تېر شول او د فرانسې په شمال کې ديره شول. دانگليسانو سمندري ځواکونو د المان بندرونه محاصره کړل.

د جگړې په اوږدو کې شورويانو په ختيځ کې د لاتويا، استونيا او لېتوانيا دولتونه د بالتيک په حوزه

کې اتحاد ته اړ کړل. شوروي واحدونو د فنلاند پوځ ته ماتې ورکړه او د روسيې پخوانۍ پولې يې

پرانيستې.

د 4919ز كال د اپريل په نهمه ألماني ځواکونو د هوا او ځمکې له لارې په دنمارک او ناروې يرغل 1

وکړ. دنمارکيو پوځ نه درلود او فوراً تسليم شول. نارويژانو غوښتل جگړه وکړي خو د دريو اونيو په

اوږدو کې تسليم شول.

د 1940 ز کال د اپرېل پر لسمه نازيانو پر بلژيک او هالنډ يرغل وکړ. المانيانو له سمندري ځواک،

پياده، ټانک، بم غورځوونکو الوتکو او کوماندويي ځواک څخه گټه اخيسته او د ماژينو د خط په شاو

خوا کې ځای پر ځای شول.

المانيانو د همدغه کال په جون کې د لوېديځ په جبهه کې خپل ځواکونه ځای پر ځای کړل او وروسته

يې د شمالي دښتو له لارې پر فرانسې حمله وکړه. د ماژينو له خط څخه تېر شول او له شپږو اونيو

څخه په لږه موده کې پاريس ته ورسېدل.

فرانسه د 1940 ز کال د جون په 22 مه المان ته تسليم شوه. مارشال هانري پتن د لومړي نړيوالي

جگړې سپين ږيري او اتل نوی حکومت جوړ او له المان سره يې د ډزبندۍ تړون لاسليک کړ. د

تسليمي د شرايطو پر بنسټ د فرانسې پوځ بې وسلې شو. المان د فرانسې په شمال کې پاريس ونيو. د

فرانسې دولت د فرانسې سهېل ته چې اشغال شوی نه و، انتقا ل شو.

د انگلستان د خلکو مشري د وېنستون چرچل په نامه نوي صدراعظم په لاس کې واخيسته، انگليسانو

غوښتل چې جگړې ته دوام ورکړي.

د جگړې لمنه د بالکان شبه جزيرې ته هم ورسېده. موسوليني د 1940 ز کا ل په مني کې پر يونان

يرغل وکړ. د 1940 ز کال د مني په پای کې مجارستان او رومانيه د محور له ځواکونو سره يو ځای

شول. د1941 ز کال په لومړيو کې بلغاريا له فاشيستانو سره يو ځای شوه. 1941 ز په پسرلي کې نازيانو پريوگوسلاويا يرغل وکړ او پر يونان پوره بريالي شول. په افريقا کې په مصر او سوماليه کې د ايټاليا ځواکونه له انگليسانو سره وجنگېدل. د 1941 ز کال د پسرلي پورې ټوله شمالي افريقا د جگړي په صحنه بدله شوه. له انگلستان سره جگړه اوږده شوه. د لوېديځې جبهې د برياليتوب په برخه کې هټلر ناهيلی شو، د دې پر ځای يې ختيځ ته پام شو او کمونېزم يې خپل اصلي دښمن وگاڼه. نوموړی په دې عقيده و، چې پرشوروي اتحاد برياليتوب، پر نړۍ د تسلط يو گام دی او د جولايي پر 22 مه المان د روس په ضد عمليات پيل کړل. د المان واحدونو د 3200 کيلو مترو د جبهې په اوږدوالي د بالتيک له سيند څخه تر تورسمندرګي پورې پر شوروي يرغل وکړ. المانيانو د لهستان په ختيځ، د بالتيک سيمي او وروسته يې پرروسيې او يوکراين يرغل وکړ او په 1941 ز کې د لېننگراد ښار محاصره پيل شوه، چې سل ورځې اوږده شوه. نازيانو د اکتوبر په مياشت کې يوکراين ونيو او کريمه ته داخل شول.

د 1941 م کال په نوامبر کې الماني ځواکونه او تدارکاتي خطوط يې ډېر پراخه شول. د المان په لوی

جگړيز ماشين کې شنيدلی حالت رامنځ ته شو.

# **Kilde:**

Ministry of Education of Afghanistan-History.